Hvordan og hvorfor spionerer USA på sine venner?

Den amerikanske avhopperen Edward Snowden har avslørt hvordan amerikanske myndigheter overvåker egne og andre lands borgere.

Angela Merkel er bare den siste USA er anklaget for å avlytte. KAI-UWE KNOTH

26. okt. 2013 11:18 Sist oppdatert 26. oktober 2013

1. Hensikten med NSAs spionprogram, som Snowden avslørte, var å finne og stanse terrorister. Men hvilke andre former for spionvirksomhet har han avdekket?

Snowden har blant annet avslørt at NSA avlytter telefonene til internasjonale ledere, sist Tysklands forbundskansler Angela Merkel. Tidligere i år ble det kjent at også Brasils president Dilma Rousseff og Mexicos tidligere president Felipe Calderon også har blitt avlyttet.

Snowden har dessuten avslørt hvordan USA har avlyttetEUs og FNs kontorer, samt innbyggere i Hong Kong og Kina.

I begynnelsen omhandlet Snowdens avsløringer hovedsakelig NSAs overvåkning av amerikanske statsborgere, med hjemmel i en lov fra 1978 ( 1978 Foreign Intelligence Surveillance Act). Denne gir NSA rett til å overvåke personer som er innblandet i spionasje eller internasjonal terrorisme mot USA på vegne av en annen stat.

Les også Nye Snowden-avsløringer kan skape problemer for Norge

2. Hvordan foregår overvåkningen?

NSA samler inn informasjon på mange måter — med satellitter, spionfly, droner med ulike typer video- og infrarøde kamera påmontert, ved å gjemme mikrofoner i andre staters ambassader, eller å gjennom å hacke seg inn i utenlandske servere og tappe sensivtiv data.

Noen av USAs største teknologiselskaper, som Apple, Facebook, Google og Microsoft, gitt NSA tilgang til sine servere, som dermed har mulighet til å følge med på alt brukerne av disse tjenester gjør i sanntid, samt lagrede data. NSA kan også hente e-post, kontakter, notater og gsp-data fra alle de ledende smarttelefonene på markedet.

NSA bearbeider informasjonen, for eksempel ved at en dataekspert dechiffrerer krypterte meldinger, eller en språkekspert tolker en fremmed dialekt. NSA skal deretter sende informasjonen videre til eksempelvis Pentagon eller CIA.

3. Hvorfor spionerer USA på sine venner?

Selv en nær alliert som Angela Merkel deler ikke alt med amerikanerne, selv om hennes avgjørelser kan ramme amerikansk økonomi og utenriks- og forsvarspolitikk.

Merkels Kristendemokratene vant nylig valget, og hun har siden jobbet med å danne ny regjering. Nye koalisjonspartnere kan trekke politikken hennes i nye retninger, for eksempel i spørsmål om antiterrorsamarbeid med USA eller Tysklands holdning til NATO-operasjonen i Afghanistan, som Merkel hittil har støttet.

4. Hvorfor spionerer USA også på EU og økonomiske beslutningstakere?

Oppgaven til NSA er også å fremskaffe informasjon som kan hjelpe amerikanske diplomater og næringslivsrepresentanter i fremtidige forhandlinger.

Les også Listen over Snowdens avsløringer er blitt lang

I tillegg er det nyttig å vite om økonomiske tungvektere som Tyskland planlegger politiske kursendringer.

5. Er USA det eneste landet som holder på slik?

Nei, men de færreste har de samme økonomiske og teknologiske ressursene som amerikanerne. I år har NSA over 60 mrd. kroner å rutte med. Ifølge dokumenter Snowden har offentliggjort, er USAs totale etterretningsbudsjett på svimlende 300 mrd. kroner.

Selv om deres pengebruk ikke kan måle seg med amerikanernes, bruker også Storbritannia store ressurser på overvåkning. Ifølge Snowdens dokumenter samarbeider britiske Government Communications Headquarters (GCHQ) tett med amerikanske myndigheter.

Israel anses både som trussel og mål for amerikansk etterretning, selv om landet er en nær alliert av USA. Amerikanske CIA-agenter i Israel antas å bli avlyttet og overvåket, skriver AP.

(Kilde: AP)

Fakta Overvåkingssaken Onsdag 23. oktober opplyste kontoret til Tysklands statsminister Angela Merkel at USA kan ha avlyttet telefonen hennes.En talsmann for Det hvite hus opplyste at president Barack Obama har forsikret Merkel om at «USA ikke overvåker eller kommer til å overvåke den tyske statsministerens kommunikasjoner».Dokumenter som tidligere er lekket av den tidligere CIA- og NSA-tilknyttede Edward Snowden, viser ifølge avisene The Guardian og Der Spiegel at USA har drevet overvåking av EUs og EU-lands kontorer i Washington og New York.Tidligere har dokumenter fra Snowden vist omfattende amerikansk tilgang til elektronisk informasjon blant annet gjennom PRISM-programmet, noe som har reist nye spørsmål i EU om hensynet til sikkerhet satt opp mot personvern.Kilde: NTB Vis mer

Fakta Edward Snowden (30) Snowden har en fortid som datatekniker i CIA og arbeidet på kontrakt for etterretningsorganisasjonen National Security Agency (NSA).Snowden forlot USA i mai og reiste til Hongkong. Derfra reiste han 23. juni videre til Moskva. 1. august fikk han innvilget ett års midlertidig asyl i Russland.USA har siktet Snowden for spionasje, for å ha stjålet regjeringens eiendom, uttalt seg om nasjonal sikkerhet uten tillatelse og ha gitt hemmeligstemplede opplysninger videre til uautoriserte personer.De ønsker ham utlevert, så han kan bli stilt for retten. Vis mer

Fakta NSA-skandalen USA har siden 2007 hatt direkte tilgang til serverne til en rekke internasjonalt aktive selskaper, inkludert Google (fra 2009), Facebook (fra 2009), Microsoft (fra 2007), Skype (fra 2011) og Apple (fra 2012) gjennom overvåkingsprogrammet PRISM. Dette ifølge sommerens overvåkingsavsløringer i Guardian, Spiegel og Washington Post.National Security Agency (NSA), USAs store etterretningsorganisasjon, skal ha hatt mulighet til å følge med på alt brukerne av disse tjenester gjør i sanntid, samt lagrede data.Interne rapporter fra NSA viste at de selv konkluderte med at tusenvis av lovbrudd er blitt begått. Vis mer